Фудбалом је почео да се бави са десет година још као омладинац у клубу Црвена звезда. За први тим Црвене звезде дебитовао је са непуних седамнаест година почетком 1986. године у тиму у ком су владале величине попут Стојковића, Просинечког и Панчева. За Црвену звезду је играо седам сезона. Одиграо је 76 првенствених утакмица и постигао 31. гол. Био је члан генерације из Барија и Токија, када је Звезда освојила титуле европског и светског првака. Након одласка из Звезде играо је за клубове Атлетико Мадрид, Војводину, у два наврата за ОФК Београд затим швајцарски Сион, француски Мец који је напустио због НАТО бомбардовања када се вратио у родни Сопот где се придружио војним снагама СРЈ. Фудбалску каријеру завршио је 2000. године у Грчкој.